Ministru kabineta noteikumu projekta „Grozījumi Ministru kabineta 2010.gada 9.marta noteikumos Nr.227 “Noteikumi par kārtību, kādā pasta komersants izmaksā atlīdzību par iekšzemes pasta sūtījumu nozaudēšanu, to satura bojājumu vai iztrūkumu”” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5. 1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2018.gada 6.marta sēdes protokollēmuma (prot. Nr.14, 40.§) 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2010.gada 9.marta noteikumos Nr.227 “Noteikumi par kārtību, kādā pasta komersants izmaksā atlīdzību par iekšzemes pasta sūtījumu nozaudēšanu, to satura bojājumu vai iztrūkumu”” (turpmāk - noteikumu projekts) izstrādāts, lai izpildītu Ministru kabineta 2018.gada 6.marta sēdes protokollēmuma (prot. Nr.14, 40.§) 3.punktā doto uzdevumu ministrijām izvērtēt, vai attiecīgās nozares normatīvie akti, kas paredz fizisko personu datu apstrādi, atbilst Vispārīgās datu aizsardzības regulas prasībām, un, ja nepieciešams, izstrādāt normatīvo aktu projektus un noteiktā kārtībā iesniegt tos izskatīšanai Ministru kabinetā.2016.gada 27.aprīlī tika pieņemta Eiropas Parlamenta un Padomes regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk - Regula Nr.(ES)2016/679), kurā tiek aktualizēti jau pastāvošie principi, izveidojot vienotus personas datu aizsardzības noteikumus, kas būtu spēkā visā Eiropas Savienības teritorijā. Regula Nr.(ES)2016/679 ir tieši piemērojama Eiropas Savienības dalībvalstīs.Lai saskaņā ar Regulas Nr.(ES)2016/679 prasībām radītu tiesiskus priekšnoteikumus fiziskās personas datu aizsardzības sistēmas izveidošanai nacionālajā līmenī, paredzot šim nolūkam nepieciešamās institūcijas, nosakot to kompetenci un darbības pamatprincipus, kā arī reglamentējot datu aizsardzības speciālistu darbību un datu apstrādes un brīvas aprites noteikumus, 2018.gada 21.jūnijā ir pieņemts Fizisko personu datu apstrādes likums, kas stājās spēkā 2018.gada 5.jūlijā. Noteikumu projekts izstrādāts, lai nodrošinātu Ministru kabineta 2010.gada 9.marta noteikumu Nr.227 “Noteikumi par kārtību, kādā pasta komersants izmaksā atlīdzību par iekšzemes pasta sūtījumu nozaudēšanu, to satura bojājumu vai iztrūkumu” (turpmāk - noteikumi Nr.227) atbilstību Fizisko personu datu apstrādes likuma un Regulas Nr.(ES)2016/679 prasībām.Noteikumi Nr.227 2.punkts nosaka informācijas, kas jānorāda iesniegumā par atlīdzības saņemšanu, apjomu, ja ir nozaudēts iekšzemes pasta sūtījums vai konstatēts tā satura bojājums vai iztrūkums, tostarp noteikumu Nr.227 2.1.apakšpunkts noteic, ka jānorāda arī informācija par iesniedzēju, bet nav norādīts informācijas apjoms. Lai novērstu Regulas Nr.(ES) 2016/679 pārkāpumus, kas izriet no pārmērīgas informācijas pieprasīšanas un izslēgtu klientu iespējamās pretenzijas par personas datu prettiesisku pieprasīšanu, noteikumu Nr.227 2.1.apakšpunkts tiks papildināts ar konkrētiem datiem, kas iesniedzējam jānorāda iesniegumā par personu – fiziskai personai - vārds, uzvārds, adrese, bet juridiskai personai – personas ar pārstāvības tiesībām vārdu, uzvārdu, amatu, juridiskās personas nosaukumu, reģistrācijas numuru un adresi.Pasta likuma 44.pants nosaka gadījumus, kuros pasta komersants ir materiāli atbildīgs par pasta sūtījumiem.Saskaņā ar Ministru kabineta 2010.gada 27.aprīļa noteikumu Nr.392 “Noteikumi par kārtību, kādā adresāta un sūtītāja adrese norādāma uz pasta sūtījuma” 2.punktu uz pasta sūtījuma norāda adresāta un sūtītāja vārdu un uzvārdu vai nosaukumu, kā arī adresi, kas saskaņā ar adresācijas sistēmas noteikumiem identificē adresāta un sūtītāja atrašanās vietu. Minētās informācijas norādīšanu uz pasta sūtījuma paredz arī Pasaules pasta konvencija, kas Latvijai ir saistoša. Šī informācija ir nepieciešama, lai varētu piegādāt pasta sūtījumu adresātam, vai nosūtīt atpakaļ sūtītājam, ja pasta sūtījumu nevar piegādāt, kā arī sasaistīt konkrēto pasta sūtījumu ar sūtītāju un adresātu pretenziju izskatīšanas gadījumos.Lai izmaksātu atlīdzību kādai personai, pasta komersantam ir jāpārliecinās, ka atlīdzības pieprasītājam ir tādas tiesības. Pasta likuma 46.pants nosaka gadījumus, kad sūtītājam un adresātam ir tiesības uz atlīdzību. Lai izmaksātu atlīdzību par juridiskas personas pasta sūtījumu, nepieciešams pārliecināties, ka personai, kura iesniedz pieteikumu, ir tiesības pārstāvēt juridisko personu.Tādējādi noteikumu projektā norādītā informācija ir minimāli nepieciešama, kas ļauj identificēt, ka iesnieguma iesniedzējs ir sūtītājs vai adresāts un tai ir tiesības uz atlīdzību. Noteikumu Nr.227 2.4. apakšpunkts paredz norādīt izmaksas veidu un saskaņā ar šo noteikumu 4.punktu pasta komersants ne vēlāk kā mēneša laikā pēc iesnieguma saņemšanas pieņem lēmumu par atlīdzības piešķiršanu vai atteikumu izmaksāt atlīdzību, pamatojot atteikuma iemeslus. Par pieņemto lēmumu pasta komersants rakstiski paziņo iesnieguma iesniedzējam. Saskaņā ar noteikumu Nr.227 14.punktu pasta komersants atlīdzību izmaksā skaidrā naudā pasta komersanta noteiktajā atlīdzības izmaksas vietā vai pārskaita atlīdzības saņēmēja norādītajā kredītiestādes kontā vai pasta norēķinu sistēmas kontā.Ja persona pieprasa izmaksāt atlīdzību skaidrā naudā, tad pasta komersants izmaksā to pasta pakalpojumu sniegšanas vietā, kas apkalpo teritoriju, kur atrodas iesniedzēja adrese. Ja persona vēlas saņemt naudu ar pārskaitījumu, būtu nepieciešams papildus noskaidrot konta numuru.Lai vienkāršotu saziņas procesu, tiek precizēts noteikumu Nr.227 2.4.apakšpunkts, paredzot konta numuru norādīt jau iesniegumā par atlīdzību, lai saskaņā ar normatīvo aktu prasībām maksājumu pakalpojumu jomā veiktu naudas pārskaitījumu uz norādīto kontu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikas privātās personas, pasta komersanti:- 2019.gada 17.jūnija Sabiedrisko pakalpojumu regulēšanas komisijā ir reģistrēti 77 pasta komersanti;- konkrētu mērķgrupu, kuru skars jaunais regulējums, grūti prognozēt, jo pasta sūtījumu saņemšana var būt aktuāla ikvienam valsts iedzīvotājam, institūcijām un uzņēmumiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā.  |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2019.gada 7.martā tika ievietots Satiksmes ministrijas tīmekļa vietnē http://www.sam.gov.lv/satmin/content/?cat=553. |
| 3. | Sabiedrības līdzdalības rezultāti | Sabiedrības līdzdalības laikā priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Satiksmes ministrs T.Linkaits

Vīza: valsts sekretāra p.i. Dž.Innusa